ข้อบัญญัติองค์การบริหารส่วนตำบลทรัพย์อนันต์เรื่องการติดตั้งบ่อดักไขมันบำบัดน้ำเสียในอาคารพ.ศ. ๒๕๖๑[๑] โดยเป็นการสมควรตราข้อบัญญัติองค์การบริหารส่วนตำบลทรัพย์อนันต์ว่าด้วยการติดตั้งบ่อดักไขมันบำบัดน้ำเสียในอาคารในเขตองค์การบริหารส่วนตำบลทรัพย์อนันต์อาศัยอำนาจตามความในมาตรา๖๗ (๒) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๑๘ มาตรา ๒๐ (๓) มาตรา ๔๔แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลทรัพย์อนันต์โดยความเห็นชอบของสภาองค์การบริหารส่วนตำบลทรัพย์อนันต์และนายอำเภอท่าแซะจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลทรัพย์อนันต์เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๑ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลทรัพย์อนันต์นับแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ระเบียบ ประกาศข้อบังคับ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้น้ำเสีย หมายความว่าของเสียที่อยู่ในสภาพเป็นของเหลวรวมทั้งมวลสารที่ปะปนหรือปนเปื้อนอยู่ในของเหลวนั้นซึ่งเป็นสิ่งโสโครกหรือมีกลิ่นเหม็นอาคาร หมายความว่า ตึก บ้าน เรือน ร้านค้าร้านอาหาร สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้บ่อดักไขมัน หมายความว่าสิ่งที่ใช้แยกจำพวกน้ำมันและไขมันออกจากน้ำซึ่งผ่านการใช้แล้วการระบายน้ำ หมายความว่า การผันน้ำ การปล่อยน้ำการเทน้ำ การสาดน้ำหรือการกระทำอื่นใดที่เป็นการถ่ายเทน้ำแหล่งระบายน้ำ หมายความว่า ทางหรือท่อระบายน้ำลำกระโดง ลำราง คูคลอง แม่น้ำ ทะเล และแหล่งน้ำสาธารณะ แหล่งน้ำธรรมชาติและแหล่งน้ำที่เป็นเอกชนซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้เจ้าพนักงานท้องถิ่น หมายความว่านายกองค์การบริหารส่วนตำบลทรัพย์อนันต์พนักงานเจ้าหน้าที่ หมายความว่าปลัดองค์การบริหารส่วนตำบลทรัพย์อนันต์หรือพนักงานส่วนตำบลอื่นที่นายกองค์การบริหารส่วนตำบลทรัพย์อนันต์แต่งตั้งเจ้าพนักงานสาธารณสุข หมายความว่าเจ้าพนักงานที่ได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ๕ ข้อบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลลงสู่แหล่งระบายน้ำและยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้นข้อ๖ ให้เจ้าของหรือผู้ครอบครองอาคารตามข้อ ๕ติดตั้งบ่อดักไขมันตามมาตรฐานที่เจ้าพนักงานท้องถิ่นกำหนดให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันสำหรับอาคารนั้นให้แล้วเสร็จก่อนเข้าอยู่อาศัยหรือใช้สอยและหากอาคารใดอยู่ระหว่างการปลูกสร้างใหม่ในวันที่ข้อบัญญัตินี้มีผลบังคับใช้ก็ให้ดำเนินการติดตั้งบ่อดักไขมันเช่นเดียวกันข้อ๗ เจ้าพนักงานท้องถิ่นและพนักงานเจ้าหน้าที่มีอำนาจดังต่อไปนี้(๑)เข้าตรวจอาคารและบริเวณที่ตั้งอาคารในระหว่างพระอาทิตย์ขึ้นถึงพระอาทิตย์ตก(๒)สั่งให้เจ้าของหรือผู้ครอบครองอาคารที่มีการระบายน้ำทิ้งลงหรือไหลไปสู่แหล่งระบายน้ำดำเนินการติดตั้งบ่อดักไขมันให้แล้วเสร็จภายในเก้าสิบวันข้อ๘ ให้เจ้าของหรือผู้ครอบครองอาคารตามข้อ๖ ทำการดูแลรักษาเก็บขนน้ำมันหรือไขมันในบ่อดักไขมันไปกำจัดและซ่อมแซมบำรุงรักษาบ่อดักไขมันให้อยู่ในสภาพที่ใช้งานได้ตามปกติข้อ๙ ผู้ใดขัดขวางการปฏิบัติหน้าที่ของเจ้าพนักงานท้องถิ่นและพนักงานเจ้าหน้าที่ในการปฏิบัติการตามข้อ๗ (๑) ต้องระวางโทษปรับไม่เกินหนึ่งพันบาทข้อ๑๐ ผู้ใดไม่ปฏิบัติตามคำสั่งของเจ้าพนักงานท้องถิ่นและพนักงานเจ้าหน้าที่ตามข้อ๗ (๒) ต้องระวางโทษปรับไม่เกินหนึ่งพันบาทและเจ้าพนักงานท้องถิ่นอาจกำหนดให้เสียค่าปรับอีกไม่เกินวันละสองร้อยบาทนับแต่วันถัดจากวันครบกำหนดระยะเวลาที่เจ้าพนักงานท้องถิ่นและพนักงานเจ้าหน้าที่กำหนดให้ดำเนินการติดตั้งบ่อดักไขมันนั้นเป็นต้นไปจนกว่าจะได้ปฏิบัติให้ถูกต้องข้อ๑๑ ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามข้อบัญญัตินี้ข้อ๑๒ ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามข้อบัญญัตินี้ตามความจำเป็นและความเหมาะสมของอาคารและพื้นที่บางแห่งอาทิ เช่น พื้นที่บนภูเขาพื้นที่เกษตรกรรม พื้นที่ชนบท เป็นต้นข้อ๑๓ ให้นายกองค์การบริหารส่วนตำบลทรัพย์อนันต์เป็นผู้รักษาการให้เป็นไปตามข้อบัญญัตินี้และให้อำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๔ พฤษภาคม พ.ศ. ๒๕๖๑สนอง สร้างเกตุนายกองค์การบริหารส่วนตำบลทรัพย์อนันต์ปวันวิทย์/จัดทำ๔ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๕๐ ง/หน้า ๙๘/๙ ตุลาคม ๒๕๖๑